Achbadrakh Batmunkh

Achbadrakh Batmunkh (født 1994) er en mongolsk langrennsløper. Han representerte Mongolia under Vinter-OL 2018 og Vinter-OL 2022.

 Idrettskarriere 
 Sesongene 2015/15 og 2015/16 
Batmunkh deltok i Vinteruniversiaden 2015 i Slovakia, og kom der på 77.-plass i sprint, 82.-plass på 10 km klassisk og 55.-plass på 30 km fellesstart. Han deltok også på det mongolske stafettlaget som kom på 14.-plass på 4 x 7,5 km stafett. Under Ski-VM 2015 ble han nummer 85 i sprinten og nummer 99 på 15 km fri teknikk, og han deltok også i VM i rulleski 2015, der han kom på 25.-plass i 10 km motbakke, 26.-plass i sprinten og 25.-plass på 25 km, og han deltok i lagsprint sammen med Amarsanaa Baasansuren, og kom der på tiendeplass.
Han deltok for landet sitt under Ski-VM 2017 i Lahtis, der han ble nummer 83 på 15 kilometer klassisk. Han deltok i Vasaloppet China 2016, og kom der på 21.-plass.FIS - Achbadrakh Batmunkh - Results, besøkt 8. februar 2022. 

 Sesongen 2016/17 
Han kom på andreplass i det 50 km lange maratonskirennet i Jargalan sum i Mongolia i desember 2016, og han deltok i Vinteruniversiaden 2016, der han kom på 41.-plass i 10 km klassisk, 56.-plass på jaktstarten, 58.-plass på sprinten og 29.-plass på 30 km fellesstart. I lagsprinten gikk han sammen med Otgontsetseg Chinbat, og de kom på 23.-plass. Under Ski-VM 2017 kom han på 81.-plass på 15 km klassisk, og han deltok i det 50 km lange Baikal Ski Marathon Russialoppet i Russland, der han kom på tiendeplass.FIS - Achbadrakh Batmunkh - Results 2017, besøkt 8. februar 2022.

  Sesongen 2017/18 
Batmunkh deltok i Ruka Triple i Finland, som en del av Verdenscupen i langrenn 2017/18, og kom der på 125.-plass på sprinten. Han deltok også i en av helgene med Skandinavisk cup i Finland, og fikk der en 157.-plass som beste plassering. Han deltok i to renn i Far East cup i langrenn, og fikk der en tiendeplass og en ellevteplass, og han deltok i Vinter-OL 2018, der han kom som nummer 93 på 15 km fri teknikk. Han fortsatte sin satsing på langløp også, og kom på andreplass i Ulanbaatar Marathon i mars og niendeplass i Baikal Ski Marathon Russialoppet 2018, begge disse var på 50 km.FIS - Achbadrakh Batmunkh - Results 2018, besøkt 8. februar 2022. 

 Sesongen 2018/19 
Han deltok igjen i Ski-VM 2019, men kvalifiserte seg ikke til finalen på 15 km klassisk. Under Vinteruniversiaden 2019 kom han på 52.-plass på 10 km klassisk, 68.-plass på jaktstarten, 68.-plass på sprinten og 29.-plass i lagsprint, der han gikk sammen med Enkhtuul Ariunsanaa.FIS - Achbadrakh Batmunkh - Results 2019, besøkt 8. februar 2022. 

 Sesongen 2019/20 
I Verdenscupen i rulleski 2019 fikk han en 22.-plass på 15 km fellesstart som beste enkeltplassering, og han endte på 52.-plass sammenlagt med 47 poeng. Han deltok i flere FIS-renn gjennom sesongen, både i Europa, Kina og USA, og han deltok i USA-mesterskapet i langrenn 2020, der hans beste plassering ble en 57.-plass på 30 km klassisk, fellesstart.FIS - Achbadrakh Batmunkh - Results 2020, besøkt 8. februar 2022.

 Sesongen 2020/21 
Batmunkh deltok igjen i Ski-VM 2021, og kom denne gangen på 108.-plass på sprinten og 99.-plass på 15 km fri teknikk. Han deltok i lagsprint sammen med Zolbayar Otgonlkhagva, og kom der på 35.-plass.FIS - Achbadrakh Batmunkh - Results 2021, besøkt 8. februar 2022.

 Sesongen 2021/22 
Batmunkh representerer Mongolia under Vinter-OL 2022, og var der flaggbærer under åpningsseremonien sammen med landets andre deltaker, Ariunsanaagiin Enkhtuul. På OL-sprinten kom han på 77.-plass.FIS - Achbadrakh Batmunkh - Results 2022, besøkt 8. februar 2022.

 Referanser 

 Eksterne lenker 


Kategori:Mongolske langrennsløpere
Kategori:Deltakere for Mongolia under Ski-VM 2015
Kategori:Deltakere for Mongolia under Ski-VM 2017
Kategori:Deltakere for Mongolia under Vinter-OL 2018
Kategori:Langrennsløpere under Vinter-OL 2018
Kategori:Deltakere for Mongolia under Ski-VM 2019
Kategori:Deltakere under Vinteruniversiaden 2019
Kategori:Deltakere for Mongolia under Ski-VM 2021
Kategori:Deltakere for Mongolia under Vinter-OL 2022
Kategori:Langrennsløpere under Vinter-OL 2022
Kategori:Deltakere for Mongolia under Ski-VM 2023
Kategori:Deltakere for Mongolia under Ski-VM 2025
Kategori:Deltakere for Mongolia under Vinter-OL 2026
Kategori:Langrennsløpere under Vinter-OL 2026